בתחילת החודש חשפה התקשורת בדרום קוריאה כי LG תציג בסוף חודש יוני שתי גירסאות חדשות המבוססות על מכשיר הדגל האחרון. החברה, כך מתברר, העדיפה לא לחכות יותר מדי, וחשפה היום את שני הדגמים החדשים שנקראים +LG G6 ו-LG G6 32GB. כיוון ששני הדגמים אינם מציגים שידרוג משמעותי כלשהו למכשיר שאנחנו מכירים, והקוריאנית הייתה יכולה לשלב את התכונות שתקראו מיד גם ב-LG G6 ה’רגיל’, מדובר ככל הנראה בצעד שיווקי בלבד.
+LG G6 מביא לשוק הדרום קוריאני תמיכה בטעינה אלחוטית (מה שלא זמין בגירסה הרגילה בשוק המקומי), כמו גם נפח אחסון של 128GB, מה שהופך אותו למעשה לדגם המתקדם ביותר של מכשיר הדגל. הגירסה הנוספת שהוכרזה, LG G6 32GB, מציעה כפי שאתם יכולים להבין, נפח אחסון של 32GB בלבד, זאת לעומת 64GB בדגם המקורי. התמונה המצורפת מראה כי ישנם גם כמה צבעים חדשים עבור שני הדגמים החדשים.
בשלב זה שניהם יהיו זמינים עבור השוק הדרום קוריאני בלבד, והחברה לא הודיעה האם הם צפויים להגיע גם למדינות נוספות ברחבי האולם. גם לגבי המחיר אין בשלב זה מידע לגבי מחירם, אך דיווחים מוקדמים העריכו כי +LG G6 יתומחר בשוק המקומי תמורת כ-900 דולרים, בעוד ה-LG G6 32GB יקבל תג מחיר של כ-700 דולרים. הדגם הסטנדרטי נמכר בדרום קוריאה בכ-800 דולרים לערך.